ญี่ปุ่นวิปโยค 2023

ญี่ปุ่นวิปโยค 2023 (日本沈没-希望のひと-; Japan Sinks: People of Hope) เป็นละครโทรทัศน์ญี่ปุ่น ที่ออกอากาศทางสถานีโทรทัศน์ทีบีเอสตั้งแต่วันที่ 10 ตุลาคม จนถึง 12 ธันวาคม ค.ศ. 2021 โดยดัดแปลงมาจากนวนิยายของ ซาเคียว โคมัตสึ ในปี 1973 นอกจากนี้ยังเผยแพร่ให้สามารถรับชมผ่านแพลตฟอร์มเน็ตฟลิกซ์ได้ทั่วโลกแบบคู่ขนานหลังการออกอากาศสิ้นสุดลง

**ภาพรวม**

**เรื่องย่อ**
ในขณะที่รัฐบาลของฮิงาชิยามะกำลังผลักดันนโยบายสิ่งแวดล้อมสู่สายตานานาประเทศ จู่ ๆ นักธรณีฟิสิกส์คนหนึ่งก็กล่าวว่าภูมิภาคคันโตจะจมใต้บาดาลหากไม่ยกเลิกโครงการนโยบายสิ่งแวดล้อมของฮิงาชิยามะ ทำให้เกิดความวุ่นวายในหมู่ประชาชนและความไม่เชื่อใจกันในหมู่ข้าราชการกันเอง

**ทฤษฎีภูมิภาคคันโตจมบาดาล**
ทฤษฎีภูมิภาคคันโตจมบาดาล เป็นทฤษฎีสมคบคิดของดร.ทาโดโกโระ หลังเขาได้พบการไถลตัวอย่างช้าบนแผ่นธรณีสมุทรแปซิฟิกและฟิลิปปินส์ และแผ่นธรณีภาคอเมริกาเหนือ โดยเฉพาะแผ่นธรณีภาคอเมริกาเหนือ มีเกาะฮอนชูและเกาะฮกไกโดอยู่เหนือแผ่นธรณี และด้วยสาเหตุจากสภาพภูมิอากาศที่เปลี่ยนแปลง ทำให้ระดับน้ำทะเลสูงขึ้น และด้วยแรงดันน้ำที่เพิ่มมากขึ้นจึงทำให้เกิดความเครียด (strain) ในแผ่นธรณีทั้งสามแผ่นบรรจบด้วยกัน ส่งผลให้เกิดการไถลตัวอย่างช้าของแผ่นเปลือกโลกใต้มหาสมุทรและเกิดรอยแยกเคลื่อนออกจากกัน และประกอบกับแผนโครงการแท่นขุดเจาะคอมส์ ช่องว่างที่เกิดขึ้นในชั้นหินดานหลังสกัดนำทรัพยากรพลังงานเป็นการกระตุ้นการไถลตัวอย่างช้า (slow slip) ของแผ่นเปลือกโลก

**โครงการแท่นขุดเจาะคอมส์**
ด้วยการทำลายสิ่งแวดล้อมของมนุษย์ที่ไม่อาจหยุดยั้งได้ นักธรณีฟิสิกซ์ศาสตราจารย์เซระได้คิดค้นวิธีการปล่อยคาร์บอนเป็นศูนย์ภายในปี 2050 เขาจึงได้คิดค้นแท่นขุดเจาะคอมส์ (Celstec Origin Mining System, ระบบการทำเหมืองโดยใช้ต้นกำเนิดจากเซลส์เทค) ขึ้นมา โดยคอมส์จะสกัดและลำเลียงแหล่งพลังงานที่ชื่อว่า เซลส์เทค (Celstec)ชื่อสมมติที่ใช้ในละครโทรทัศน์เรื่องนี้เท่านั้น เป็นแหล่งพลังงานที่ไม่ปล่อยคาร์บอนไดออกไซด์อยู่ลึกลงไป 9 กิโลเมตรระหว่างช่องว่างในพื้นดินใต้ทะเล ซึ่งจะสามารถครอบคลุมการปล่อยคาร์บอนไดออกไซด์ของประเทศญี่ปุ่นในเป็นระยะเวลา 120 ปี โครงการนี้เป็นที่โต้เถียงกันในสภาอนาคตญี่ปุ่นว่าจะเป็นตัวกระตุ้นการไถลตัวอย่างช้าของแผ่นเปลือกโลกซึ่งนำไปสู่การจมของภูมิภาคคันโตตามทฤษฎีของดร.ทาโดโกโระ

**ตัวละคร**

**สภาอนาคตญี่ปุ่น**
สภาอนาคตญี่ปุ่น (4=ที่ประชุมการขับเคลื่อนอนาคตญี่ปุ่น) เป็นสภาที่นายกรัฐมนตรีฮิงาชิยามะจัดตั้งขึ้น ประกอบไปด้วยสมาชิกจากกระทรวงต่าง ๆ เพื่อดำเนินการขับเคลื่อนนโยบายสิ่งแวดล้อมตามที่ได้ให้ไว้ในที่ประชุมสิ่งแวดล้อมโลก สหประชาชาติ แต่ภายหลังจากที่นายกรัฐมนตรีฮิงาชิยามะได้ยอมรับทฤษฎีคันโตจมบาดาลของดร.ทาโดโกโระ ภาระหน้าที่ในการวางแผนและรับมือในสภาวะวิกฤติก็ตกเป็นของสภาฯ- เคชิ อามามิ แสดงโดย ชุง โองูริ
 เป็นข้าราชการกระทรวงสิ่งแวดล้อม ในตอนแรกเขาไม่เชื่อทฤษฎีของทาโดโกโระ แต่เมื่อเขาได้ไปดำน้ำใกล้เกาะฮิโรจิมะ ชายฝั่งของอิซุ เขากลับพบรอยแยกเคลื่อนออกจากกัน ซึ่งเป็นเกาะที่นักแผ่นดินไหว ดร.ทาโดโกโระตั้งข้อสงสัยไว้ว่าเกาะดังกล่าวจะจมลง เป็นหนึ่งในปัจจัยเสี่ยงที่อาจนำไปสู่การจมใต้บาดาลของภูมิภาคคันโต ต่อมาในที่ประชุมสภาอนาคตญี่ปุ่น ระหว่างที่ถกเถียงกันในความแตกต่างของข้อมูลการไถลตัวอย่างช้าที่ได้จากดร.ทาโดโกโระ และหน่วยยามฝั่ง อามามิขอร้องให้สภาฯ ตรวจสอบข้อมูลอีกครั้ง- โคอิจิ โทกิวะ แสดงโดย เค็นอิจิ มัตสึยามะ
 เป็นข้าราชการกระทรวงเศรษฐกิจ การค้า และอุตสาหกรรม และประธานสภาอนาคตญี่ปุ่น เขามักไปดำน้ำพร้อมกับอามามิอยู่บ่อยครั้ง- ไทระ อิชิซูกะ'แสดงโดย เออิจิ เวนซ์
 เป็นข้าราชการกระทรวงสาธารณสุข แรงงาน และสวัสดิการ และเป็นสมาชิกของสภาอนาคตญี่ปุ่นที่อายุน้อยที่สุด- มิซูซุ ไอฮาระ แสดงโดย แอนน์ นากามูระ
: เป็นข้าราชการกระทรวงการต่างประเทศ และรองประธานสภาอนาคตญี่ปุ่น- ยาซูชิ อันโดะ แสดงโดย สึโตมุ ทากาฮาชิ
 เป็นข้าราชการกระทรวงที่ดิน สาธารณูปโภค ขนส่ง และการท่องเที่ยว เขาได้เป็นหนึ่งในผู้ที่ลงเรือดำน้ำสำรวจบริเวณที่จะเป็นที่ตั้งของแท่นขุดเจาะคอมส์เพื่อค้นหาการไถลตัวอย่างช้า แต่เขากลับล้มตัวฟุบลงนอน ซึ่งเป็นเหตุให้การสำรวจพื้นที่ดังกล่าวต้องหยุดชะงัก โดยภายหลังเขาถูกอามามิต้อนให้ยอมรับว่าเขาถูกสั่งการโดยนายกรัฐมนตรีให้ปกป้องความวิตกกังวลของทฤษฎีภูมิภาคคันโตจมบาดาล- ซาโตชิ โอริเบะ แสดงโดย มานาบุ ฮามาดะ
 เป็นข้าราชการกระทรวงการคลัง- อากิ คิตากาวะ แสดงโดย อาโอบะ คาวาอิ
 เป็นข้าราชการกระทรวงยุติธรรม- ฟูมิอากิ ไซซุ แสดงโดย ชินจิ รกกักกุ
 เป็นข้าราชการกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยี- รินตาโร โอโตโมะ แสดงโดย มนโดะ ยามากิชิ
 เป็นข้าราชการกระทรวงกิจการภายในประเทศและการสื่อสาร- เรียวซูเกะ ทาเก แสดงโดย จิโร เซ็นโกกุ
 เป็นข้าราชการกระทรวงป้องกันประเทศ

**คณะรัฐมนตรี**
 เออิจิ ฮิงาชิยามะ แสดงโดย โทรุ นากายามะ
 เป็นนายกรัฐมนตรีของประเทศญี่ปุ่น และผู้กล่าวสุนทรพจน์ในที่ประชุมสิ่งแวดล้อมโลกเกี่ยวกับคอมส์ เขามีบทบาทสำคัญในการบริหารงานในสภาวะฉุกเฉิน- ชูยะ นางานูมะ แสดงโดย เท็ตตะ ซูกิโมโตะ
 เป็นเลขาธิการคณะรัฐมนตรี และมือขวาของนายกรัฐมนตรีฮิงาชิยามะ- เก็น ซาโตชิโระ แสดงโดย เร็นจิ อิชิบาชิ
 เป็นรองนายกรัฐมนตรี และรัฐมนตรีว่าการกระทรวงการคลัง "เศรษฐกิจคือความสำคัญลำดับหนึ่ง" เป็นอุดมคติในการทำงานของเขา ถึงแม้ว่าซาโตชิโระเป็นรองนายกรัฐมนตรีก็ตาม เขามีนายกรัฐมนตรีฮิงาชิยามะอยู่ในกำมือของเขา

**นักวิจัย**
 ยาซูเกะ ทาโดโกโระ แสดงโดย เทรูยูกิ คางาวะ
 เป็นนักแผ่นดินไหว และนักธรณีฟิสิกส์อิสระ ผู้ตั้งทฤษฎีภูมิภาคคันโตจมบาดาล เป็นเหตุให้ประชาชนญี่ปุ่นเป็นกังวลเป็นอย่างมาก ทำให้อามามิเข้าไปพูดคุยกับทาโดโกโระเพื่อขอให้เขาหยุดสร้างความแตกตื่น ในเวลาต่อมาเขาได้รับการรับเชิญจากอามามิให้กล่าวข้อชี้แจงกับสภาอนาคตญี่ปุ่น แต่กลับไม่มีใครเชื่อ อีกทั้งเขายังตกเป็นผู้ต้องสงสัยในคดีฉ้อโกงธุรกิจด้านสิ่งแวดล้อมกับบริษัทดีแพลนซ์ที่ทำธุรกิจด้าน อสังหาริมทรัพย์ที่ตั้งราคาที่พักอาศัยไว้ในราคาที่สูงกว่าปกติ ดร.ทาโดโกโระได้กล่าวไว้ว่าจังหวัดฮกไกโดจะเป็นจังหวัดเดียวที่อาศัยอยู่ได้ เพราะเกาะฮนชูจะกลายเป็นเขตร้อน ซึ่งถือว่าเป็นทำการตลาดซ่อนเร้น- โทรุ เซระ แสดงโดย จุน คูนิมูระ
 เป็นนักธรณีฟิสิกส์จากมหาวิทยาลัยโตเกียว ผู้คิดค้นแท่นขุดเจาะคอมส์

**สำนักข่าวซันเดย์ไมโจ**
 ชีนะ มิโนริ แสดงโดย แอนน์ วาตานาเบะ
 เป็นนักข่าวที่กำลังสืบหาข้อมูลการทุจริตของบริษัทดีแพลนซ์ เคยทำข่าวการเมืองแต่ดันไปสะดุดขานักการเมืองหลายคนจนถูกย้ายไปทำนิตยสารรายสัปดาห์ เธอได้ตีข่าวตั้งข้อสงสัยเกี่ยวกับทฤษฎีภูมิภาคคันโตจมบาดาลของดร.ทาโดโกโระ ตามคำขอของอามามิ เพื่อแลกกับข้อมูลการที่กระทรวงสิ่งแวดล้อมถูกบริษัทดีแพลนซ์ฉ้อโกงเป็นการตอบแทน เธอยังเคยให้บทความล่วงหน้าแก่อามามิที่จะถูกตีพิมพ์ในวันถัดไปเกี่ยวกับข่าวลือที่เขาอาจมีส่วนเกี่ยวข้องกับบริษัทดีแพลนซ์ ซึ่งข่าวลือนั้นมีแหล่งข่าวมาจากรองนายกรัฐมนตรีอิชิบาชิ- เท็ตสึโอะ นาเบชิมะ แสดงโดย ฮาการุ อิจูอิน
 เป็นบรรณาธิการสำนักข่าวซันเดย์ไมโจ

**ตัวละครอื่น**
 อิซามุ ฟูจิโอกะ แสดงโดย ทากาชิ โคบายาชิ (ตอนที่ 2)
 เป็นหัวหน้าของอามามิ เขาได้สั่งให้นักข่าวเขียนข่าวกุเรื่องว่าอามามิมีส่วนได้ส่วนเสียกับบริษัทดีแพลนซ์จนทำให้เขาต้องพักงาน แต่อามามิสามารถจับทางฟูจิโอกะได้ เขาจึงทำตามคำขอของอามามิให้พาเขาไปพบกับประธานบริษัทอิกูชิมะ อามามิสามารถเจรจาขอให้อิกูชิมะเลื่อนกำหนดการการพัฒนาอ่าวโตเกียวได้อันเนื่องมาจากข้อกังวลของทฤษฎีภูมิภาคคันโจจมบาดาลเป็นที่ยอมรับมากขึ้น- คาโอริ อามามิ แสดงโดย มานามิ ฮิงะ
: เป็นภรรยาของอามามิ ซึ่งภายหลังได้ขอเคชิหย่าร้างและย้ายไปจังหวัดฟูกูโอกะกับลูกสาวของเธอ อากาเนะ และคนรักใหม่ของเธอ- มาโกโตะ อิกูชิมะ แสดงโดย โมริโอะ คาซามะ
: เป็นประธานบริษัทอิกูชิมะมอเตอร์ส ดูแลแผนการพัฒนาอ่าวโตเกียว แต่อามามิในขอให้เขาเลื่อนกำหนดการออกไปก่อนเนื่องจากทฤษฎีภูมิภาคคันโตจมบาดาลของดร.ทาโดโกโระ เริ่มเป็นที่ยอมรับมากขึ้น ในตอนที่ 7 เขาได้รับการขอร้องว่าจะใช้บริษัทที่เขาดูแลขายให้กับต่างประเทศเพื่อแลกกับดินแดนหรือการยอมรับการย้ายถิ่นฐานของประชาชนชาวญี่ปุ่น และในตอนที่ 9 อิกูชิมะได้รับการไหว้วานจากรองนายกรัฐมนตรีเพื่อมาเป็นรัฐมนตรีว่าการกระทรวงตรวจคนเข้าเมืองเพื่อวางแผนการกระจายสิทธิ์อพยพ- โทอิจิโระ โทกิวะ แสดงโดย ทาเกฮิโกะ โอโนะ
 เป็นประธานเครือโทกิวะและพ่อของโคอิจิ เขาได้รับข้อมูลจากรองนายกรัฐมนตรีอิชิบาชิว่าภูมิภาคคันโตจะจมบาดาลเป็นการส่วนตัว ทำให้บริษัทอสังหาริมทรัพย์ต่าง ๆ เริ่มขายสินทรัพย์ในโตเกียวและเริ่มเก็งกำไรในภูมิภาคที่คาดว่าจะไม่ได้รับผลกระทบ- ไอ ยามาดะ แสดงโดย ยูกิ โยดะ (โนกิซากะโฟร์ตีซิกซ์)
 เป็นพนักงานร้านอิซากายะ

**การผลิต**
ในซีรีส์ชุด "ญี่ปุ่นวิปโยค" (Japan Sinks, Submersion of Japan หรือ Tidal Wave ที่ออกมาตั้งแต่ปี 1973 ในรูปแบบของนวนิยายที่เขียนโดย ซาเคียว โคมัตสึ ภาพยนตร์ที่สร้างจากเค้าโครงของนวนิยายในชื่อ "Tidal Wave" และ "สู่มหาวิบัติวันล้างโลก", อนิเมะ และละครโทรทัศน์ ที่ในแต่ละรูปแบบก็จะมีเนื้อเรื่องที่ไม่ซ้ำกัน จวบจนถึงปี 2021 ผู้เขียนบทละครโทรทัศน์ ฮิโรชิ ฮาชิโมโตะ ได้กล่าวไว้ว่าเขาต้องการที่จะเขียนบทฯ โดยสื่อให้เห็นถึงมุมมองที่แตกต่างไปจากเดิม โดยจะเน้นอารมณ์ ความรู้สึก ความวิตกกังวลของมนุษย์ในสภาวะที่ตึงเครียดลงไปในบทละครโทรทัศน์ และเขายังคาดหวังว่าผู้ชมที่ได้รับชม ญี่ปุ่นวิปโยค 2023 จะได้รับแรงกำลังใจจากตัวละครเรื่องนี้อีกด้วย

**ตอนและเรตติง**
จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด

**อ้างอิง**
หมวดหมู่:บทความที่มีข้อความภาษาญี่ปุ่น
หมวดหมู่:ละครโทรทัศน์ของสถานีโทรทัศน์ทีบีเอสทีวี
หมวดหมู่:ละครโทรทัศน์ญี่ปุ่น
หมวดหมู่:ละครโทรทัศน์ญี่ปุ่นในปี พ.ศ. 2564
หมวดหมู่:ละครโทรทัศน์ญี่ปุ่นในคริสต์ทศวรรษ 2020